

MAARDU LINNAVALITSUS

PLANEERIMIS- JA MAJANDUSOSAKOND

 Teie: 31.03.2025 nr 13-2/1403-1

 Meie: 14.05.2025 nr 7-1.2/200-1

Külli Siim

Ruumilise planeerimise osakonnajuhataja ülesannetes

Majandus- ja Kommunikatsiooniministeerium

Suur-Ameerika 1

10122 Tallinn

**Arvamuste küsimine Harju maakonnaplaneeringu**

**maavarade teemaplaneeringu ja selle KSH aruande eelnõule**

31.03.2025 esitasite Maardu Linnavalitsusele kirja nr 13-2/1403-1 seoses Harju maakonnaplaneeringu maavarade teemaplaneeringu ja selle keskkonnamõju strateegilise hindamise (KSH) aruande eelnõu arvamuse küsimisega.

Teemaplaneeringu eesmärk on koostöös kohalike omavalitsuste ja kogukondadega kaardistada ning kokku leppida alad ehitusmaavarade uurimiseks ja kaevandamiseks. Sellega panustatakse ehitusmaavarade varustuskindluse tagamisse kuni aastani 2050. Samuti seatakse planeeringuga tingimused kaevandamisega seotud tegevuste võimalike mõjude leevendamiseks ning karjääride korrastamiseks.

Teemaplaneeringu koostamisega samaaegselt viidi läbi keskkonnamõju strateegiline hindamine (KSH) ja asjakohaste mõjude hindamine. Nende tulemustega on teemaplaneeringus arvestatud. KSH eelnõu kohaselt ei kaasne planeeringu elluviimisega olulisi negatiivseid keskkonnamõjusid.

Maardu Linnavalitsus on teemaplaneeringu materjalidega tutvunud ning kinnitab, et hetkel ei ole meil eelnõude kohta lisamärkusi ega ettepanekuid. Jälgime planeeringumenetluse edasist kulgu ning vajadusel esitame täiendavad seisukohad vastavalt edasistele aruteludele ja arendustele.

Lugupidamisega

/allkirjastatud digitaalselt/

Tõnu Kirves

Osakonna juhataja ülesannetes

Annabel Mett, 6060731

annabel.mett@maardu.ee